महिला कोच में सफर के शौकीनों पर जारी है ‘काली’ का कहर ...
नई दिल्ली | निषेधके बावजूद दिल्ली मेट्रो के महिला कोच में दाखिल होने से पुरुष बाज नहीं आते हैं। इन्हें सबक सिखाने के लिए सीआईएसएफ का अभियान (आपरेशन काली) लगातार जारी है। काली पिकेती तिर्सिया मार्शल आर्ट से प्रशिक्षित ये महिला कमांडो 2 साल में अब तक 366 ऑपरेशन कर चुकी हैं। इसमें करीब 3106 मुसाफिरों को ट्रेन से डिबोर्ड करने के बाद उनका चालान किया गया। जनवरी 2017 से अब तक 238 शौकीनों के खिलाफ कार्रवाई हो चुकी है।
पकड़ेगए 466 जेब तराशों में 432 महिलाएं
सीआईएसएफने 2016 में जेबतराशों की धरपकड़ के लिए करीब 90 ऑपरेशन चलाए। जिसमें 466 जेब तराशों को पकड़ा गया। इनमें पुरुष जेब तराशों की संख्या महज 34 थी, जबकि महिलाएं 432 थी। इसी तरह 2017 जनवरी में 12 ऑपरेशन के बाद छह पुरुष जेब तराश और 41 महिला जेब तराशों को पकड़ गया है।
{सुरक्षा जांच कराए बिना मेट्रो स्टेशन के भीतर सामान भेजने की कोशिश में सीआईएसएफ ने 2016 में 165 और 2017 में 13 मुसाफिरों पर कार्रवाई की। इनमें से 170 से जुर्माना वसूल कर रिहा कर दिया गया। {मेट्रो ट्रैक पर चहलकदमी करने के आरोप में सीआईएसएफ ने 2017 में 25 मुसाफिरों को पकड़ कर 23 से जुर्माना वसूला गया।
{दिल्ली मेट्रो में तैनात सीआईएसएफ के स्क्रीनर ने 2016 ने 17 मामलों में एक्स-रे और शारीरिक जांच के दौरान 32 कारतूसे और तीन हथियार बरामद किए। वहीं 2017 में सीआईएसएफ ने तीन मामलों में अब तक सात कारतूस और दो हथियार बरामद किए हैं।
hin_Deva hin_Deva hin_Deva hin_Deva hin_Deva hin_Deva